**«ԳԱՎԱՌԻ ԱՎԱԳ ԴՊՐՈՑ» ՊՈԱԿ**

**ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ**

**ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑՆԵՐ**

**ԱՎԱՐՏԱԿԱՆ ՀԵՏԱԶՈՏԱԿԱՆ**

**ԱՇԽԱՏԱՆՔ**

**ԹԵՄԱ՝ ԱՐԺԵՔԱՅԻՆ ԿՈՂՄՆՈՐՈՇՄԱՆ ԽՆԴԻՐՆԵՐԸ ՀԱՆՐԱԿՐԹԱԿԱՆ ԴՊՐՈՑՈՒՄ**

**ԴՊՐՈՑ՝ « ՀՀ ԳԵՂԱՐՔՈՒՆԻՔԻ ՄԱՐԶԻ ԳԱՎԱՌԻ Ա․ ԻՍԱՀԱԿՅԱՆԻ**

**ԱՆՎԱՆ N 4 ՀԻՄՆԱԿԱՆ ԴՊՐՈՑ » ՊՈԱԿ**

**ՀԵՏԱԶՈՏՈՂ ՈՒՍՈՒՑԻՉ՝ ՄԿՐՏԻՉ ԳԱՅՐԱՆՅԱՆ**

**ՂԵԿԱՎԱՐ՝ ԵՂԻԱԶԱՐ ԵՂԻԱԶԱՐՅԱՆ**

**ԳԱՎԱՌ 2022թ**

**Բովանդակություն**

1. **Ներածություն ------------------------------------------- 3**
2. **Հետազոտության արդիականությունը, նպատակը, խնդիրները ------- 4**
3. **Դաստիարակությունը հանրակրթական դպրոցում ----------------- 6**
4. **Ուսուցչի անձնային և մասնագիտական որակների**

 **ազդեցությունը աշակերտի անձի ձևավորման վրա ----------------- 7**

1. **Արժեքային կողմնորոշումը առարկայական դասաժամերին ---------- 9**
2. **Նախադպրոցական տարիքի երեխաների արժեքային**

 **կողմնորոշումների բնութագրերը ---------------------------- 14**

1. **Արժեքային կողմնորոշումների ձևավորումը կրտսեր**

 **դպրոցական տարիքում ---------------------------------- 17**

1. **Արժեքային կողմնորոշումների ձևավորումը ավագ**

 **դպրոցական տարիքում ----------------------------------- 18**

1. **Եզրակացություն ------------------------------------ 21**
2. **Օգտագործված գրականության ցանկ ------------------------ 22**

**Ներածական մաս**

 Անձի արժեքային համակարգը հիմնականում ձևավորվում է մանուկ հասակից․ Ճիշտ վարվելու մասին պատկերացումներն ու խոսելու հմտությունները , հաճախ հստակեցվում են ծնողների, ընտանիքի մյուս անդամների, հարազատների ազդեցության ներքո ։ Զարգացման հետ զուգընթաց երեխայի արժեքային համակարգի ձևավորման վրա իրենց ազդեցություն ն են թողնում ընկերները, ուսուցիչները , գրական հերոսները և այլն։ Ընդլայնվում է արժեքների յուրացման ու ձևավորման շրջանակը, երեխան սկսում է ընտրողաբար կառուցել սեփական արժեքային համակարգը: Այս շղթայում շատ կարևոր է դպրոցի դերը։

Յուրաքանչյուր դասի ժամանակ ուսուցիչը որոշակի դաստիարակչական խնդիրներ է լուծում՝ հաշվի առնելով տվյալ առարկայի և թեմայի ուսումնասիրման հիմնական խնդիրները, որոնք ներկայացված են առարկայական ծրագրերում: Նա առանձնացնում է ընդհանուր դաստիարակչական խնդիրները, որոնք առանձին աշակերտների մոտ հաճախակի են դրսևորվում: Ուսուցիչը ուսուցման կազմակերպման տարբեր ձևերի ընտրության միջոցով (անհատական, խմբային, էքսկուրսիա, դասղեկական ժամ, արտադասարանական միջոցառումներ և այլն) առավել արդյունավետ է դարձնում աշակերտների արժեհամակարգային դաստիարակչական խնդիրների լուծումը: Օրինակ՝ խմբային աշխատանքի ժամանակ աշակերտները սովորում են ուշադրությամբ վերաբերվել միմյանց, միասին հաղթահարել դժվարությունները, միասին ձեռք բերել հաջողություներ, լսել հակադիր կարծիքներ, ընդօրինակել միմյանց և այլն: Հասակակիցների խմբում աշակերտն ավելի ազատ է արտահայտում իր մտքերն ու դատողությունները, գործում է անկաշկանդ, ինչն էլ նպաստում է ուսուցման արդյունավետ կազմակերպմանը: Անհատական աշխատանքում դաստիարակվում է աշակերտների ինտելեկտուալ պատրաստականությունը դժվարությունները հաղթահարելու գործում, ձևավորվում են համառության, ինքնակազմակերպման և ինքնավերահսկման ընդունակություններ: «Հատկապես դեռահասների առանձնահատուկ զգացմունքայնությունը, ինքնասիրությունը, որ հաճախ արտահայտում է նրանց ինքնահաստատման և հասուն երևալու ձգտումը, մանկավարժից պահանջում է անհրաժեշտ նրբանկատություն, հարգանք դեռահասի անձի նկատմամբ»։

Դաստիարակությունը գործընթաց է, որի արդյունքում ձևավորվում է անհատը՝ իր արժեհամակարգով, իր ընկալումներով, վերաբերմունքներով ու գործելակերպերով: Ամեն ազգ, ամեն հասարակություն, ամեն պատմական ժամանակաշրջան և հասարակարգ դաստիարակություն բառի մեջ իր բովանդակությունն է դրել: Այս գործընթացն ընթանում է անկախ և տարերայնորեն (շրջապատի, միջավայրի ազդեցությունը և այլն), բայց և նպատակաուղղված, մտածված և ծրագրված (ընտանիքում, ուսումնական հաստատություններում): Ի վերջո՝ դաստիարակության (առավել ևս՝ նպատակաուղղված դաստիարակության) նպատակը հանգում է տվյալ հասարակության պահանջներին համապատասխանող անհատներ ձևավորելուն: Օրինակ, դաստիարակությանը ներկայացվող՝ ամբողջատիրական հասարակության պահանջներն այլ են, որի պարագայում հաճախ փորձ արվում  դաստիարակության միջոցով երեխային զրկելու անհատականությունից, ստեղծագործականությունից՝ բոլորին միևնույն «հագուստը» հագցնելու: Իրականում նման գործընթացի մենք հաճախ ենք ականատես լինում, երբ ճնշվում է ցանկացած ինքնատիպ, տարօրինակ թվացող, անակնկալ դրսևորում, որը այն չի տեղավորվում մեր ընտրած դաստիարակչական գործընթացի բովանդակության մեջ: Իրականում այս վտանգը միշտ առկա է, որովհետև հնարավոր չէ գիտելիքը այնքան զտված մատուցել, որ զերծ լինի գաղափարներից, հայացքներից, տեսանկյուններից: Գուցե այդ վտանգն ամենաքիչն է բնագիտական առարկաների դեպքում: Բայց արդյոք պե՞տք է զտված ստերիլ գիտելիքներ տալ, առանց վերաբերմունքների:

**Հետազոտության արդիականությունը, նպատակը, խնդիրները**

**Հետազոտության արդիականությունը։** Վերջին մի քանի տասնամյակումև հատկապես աղետալի պատերազմից հետո հասարակության մեջ խորացող անհանդուրժողականությունը, տարբեր երևույթների և արժեքների նկատմամբ վերաբերմունքի վերանայման ու վերաձևակերման գործընթացները իրենց ազդեցությունն են թողնում նաև երիտասարդների վարքագծի ու մտածողության վրա։ Այդ դրսևորումներից անմասն չեն մնում նաև երեխաները։ Դեռահասների ՝ կապված նրանց տարիքային առանձնահատկություններից, այդ բացասական երևույթների ազդեցությունները կարող են ավելի խերը հետք թողնել նրանց ապագայի հարցում կողմնորոշման ու արժեհամակարգի ձևավորման վրա։ Նմանատիպ խնդիրների լուծման ուղղիների գտնելն ու պարզաբանելը , երեխաների, հատկապես դեռահասության տարիքի աշակերտների ուսումնական գործընթացում, առարկայական դասաժամերին ուսումնական նյութի մատուցման հետ միաժամանակ ազգային ու համամարդկային արժեքների սերմանումն ու «ներարկումը» հանդիսանում են այս հետազոտության արդիականության ցուցիչը։

 **Ուսումնասիրության նպատակը** ` բացահայտել առարկայական դասաժամերին արժեքային կողմնորոշումների ձևավորման առանձնահատկությունները։ Հետազոտության նպատակն է նաև վերլուծել, թե ինքներս այսօր ի՛նչ բովանդակություն ենք տեսնում «դաստիարակություն» , «արժեքներ» , «արժեհամակարգ» բառերի մեջ, ապա փորձել՝ արդյունավետ ուղիներ գտնել համապատասխան վերաբերմունքի ձևավորման և իրականացման համար:

**Ուսումնասիրության օբյեկտը՝** անհատի արժեքային կողմնորոշումները:

**Ուսումնասիրության առարկան**՝ առարկայական դասաժամերին արժեքների և վերաբերմունքների ձևավորումը։

**Գործնական նշանակությունը**. Հանրակրթական դպրոցում արժեքային կողմնորոշումների և սոցիալական հարմարվողականության հիմնախնդրի քննությունը , սոցիալապես կարևոր արժեքներ կրթելու և սոցիալական հարմարվողականությունը ուսումնասիրելուն օժանղակություն։

Հետազոտությունը բաղկացած է այն ենթադրությունից, որ կրտսեր և ավագ դպրոցական տարիքում արժեքային կողմնորոշումները ձևավորվում են կյանքի իմաստալից կողմնորոշումների, սոցիալ-հոգեբանական հարմարվողականության մեխանիզմների և ռազմավարությունների հիման վրա:

Նպատակն ու վարկածը որոշեցին հետևյալի ձևակերպումը առաջադրանքներ :

1. Ուսումնասիրել և համակարգել տեսական մոտեցումներ հետազոտական հարցի վերաբերյալ։

2. Որոշել անհատի «արժեքային կողմնորոշումների» հայեցակարգի էությունը:

3. Տեսականորեն հիմնավորել եւ փորձնականորեն ստուգել հանրակրթական դպրոցի տարբեր տարիքային խմբերում արժեքային կողմնորոշումների ձեւավորման առանձնահատկությունները.

**Գործնական նշանակություն**։ Հետազոտության այս արդյունքները կարող են օգտագործվել որպես փաստացի նյութ ուսուցիչների՝ դասի պլանավորման և անցկացման ինչպես նաև ուսուցիչների հերթական ատեստավորման ժամանակ , ծնողների և այս թեմայով հետաքրքրվողների համար: Գործնական նշանակություն կարող է ունենալ նաև մատաղ սերնդի արժեքային կողմնորոշումների և սոցիալական հարմարվողականության հիմնախնդրի վերաբերյալ տեսակետը ընդլայնելու, սոցիալապես կարևոր արժեքներ կրթելու և սոցիալական հարմարվողականությանն աջակցելու արդյունավետ ծրագրերի մշակման վերաբերյալ:

**Դաստիարակությունը հանրակրթական դպրոցում**

 Ինչ ենք հասկանում   դաստիարակություն ասելով երբնպատակ ունենք ձևավորելու ժողովրդավար, ազատ ու հոգատար հասարակություն և ինչ պետք է դնել դրա բովանդակության մեջ, որպեսզի այն ոչ թե սահմանափակի անձի անհատական դրսևորումներն, այլ հակառակը՝ ազատորեն խրախուսի այն: Պահանջները տարբեր են, քանի որ տարբեր է հիմնական արժեքային համակարգը:

Ինչևէ, պայմանականորեն ասած՝ լավագույն որակների դաստիարակումն էլ, կարող է արդյունավետ կամ ոչ արդյունավետ լինել:

Նախ ծանոթանանք դաստիարակության մասին մի շարք սահմանումների, դրանք  բազմաթիվ են: Փորձենք համեմատել և հասկանալ, ո՞ր սահմանումն է ավելի ընդգրկուն, համապարփակ և լիարժեք: Կա՞ այդպիսին, ո՞րն է, իսկ եթե չկա՝ ի՞նչ սահմանում ինքներդ կառաջարկեք: Արդյոք հնարավո՞ր է դաստիարակության այնպիսի սահմանում ձևակերպել, որից երևա, որ դրա նպատակն է  ապահովել, այլ ոչ թե սահմանափակել անհատականության  զարգացման ազատությունը: Սա բավականին բարդ, երբեմն՝ անիրագործելի  թվացող խնդիր է, սակայն կարելի է մտածել այդ ուղղությամբ և միշտ այս նպատակն առջևում ունենալով՝ փորձել կառուցել դաստիարակության բովանդակությունը:

1. դաստիարակությունը ավագ սերունդենրի կողմից նոր սերունդներին հասարակական պատմական փորձի փոխանցման գործընթացն է՝ նրանց կյանքի ու աշխատանքի պատրաստելու նապատակով: (Յու. Ամիրջանյան, Ա. Սահակյան)

2. դաստիարակությունը մանկավարժի գործունեությունն է՝ ուղղորդված՝ դպրոցականի բազային պահանջմունքների բավարարման համար ստեղծելու հոգեբանական մանկավարժական պայմաններ: (Ե. Ն. Ստեպանով, Լ. Մ. Լուզինա)

3. Դաստիարակությունը դաստիարակվողների վրա իրականացվող նպատակաուղղված և համակարգված ներգործությունն է՝ նրանցում ձևավորելու համար որոշակի աշխարհայացք, բարոյական վարք, բնավորության գծեր… (Է. Բ. Կայնովա)

4. Դաստիարակությունը մարդկային արժեքների ներքնայնացման սոցիալապես կազմակերպված գործընթաց է: (Բ. Ա. Սլաստենին)

5. Դաստիարակությունը մանկավարժների և դաստիարակողների հատուկ կազմակերպված գործունեությունը է՝ վերջինների անձերի զարգացման նպատակները իրականացնելու համար: (Վ. Վ. Անիսիմով)

6. Դաստիարակությունը մանկավարժների և դաստիարակողների ստեղծագործական և նպատակաուղղված փոխգործունեություն է՝ ստեղծելու նպաստավոր պայմաններ, հասարակության սոցիալ-մշակութայինարժեքների յուրացումը ապահովելու համար: (Խմբ. Պ. Ի. Պիդկասիստիյ)

7. Դաստիարակությունը արտաքիր աշխարհի անմիջական կամ միջնորդավորված ներգործությունների առաջացրած մտածական կամ պրակտիկ գործունեության շնորհիվ մարդու հոգեկան և ֆիզիկական ուժերում կայացող բազմաբնույթ որակական փոփոխությունների գործընթացն է: (Ս. Մանուկյան)

**Ուսուցչի անձնային և մասնագիտական որակների ազդեցությունը  աշակերտի անձի և արժեհամակարգի ձևավորման վրա**

Փորձենք հիշել մեր սիրելի ուսուցիչներին. ու՞մ էինք սիրում, հարգում, փորձում նմանվել, և ինչու՞: Եկեք մտովի նկարագրենք, որակենք նրանց. ո՞ր որակներն առաջինը կթվարկենք՝ անձնայի՞ն, թե՞ մասնագիտական: Հաճախ անձնային որակներն ավելի ենք նախընտրում, իսկ եթե մասնագիտականն ենք նախընտրում վերջում չենք մոռանում հիշատակել նաև անձնայինը: Այսպիսով՝ ուսուցիչը միայն մաթեմատիկայի կամ ֆիզիկայի մասնագետ չէ, նա մանկավարժ է, իսկ մանկավարժի համար շատ կարևոր են անձնային որակները:

Ուսուցչի նախատիպը իր մեջ պարունակում է և՛ փորձառու հասունություն, և՛ մանկական միամտություն, ինչից հետևում է, որ լավ ուսուցիչն ինչ որ չափով պետք է իրեն երեխա զգա: Նրա մասնագիտության այդ երկու` տարբեր բևեռների առկայությունն էլ ապահովում է երեխաների հետ աշխատանքի հաջողության երաշխիքը: Այդ հաջողության գաղտնիքը կայանում է նրանում, որ չմոռացված մանկությունը հնարավորություն է ընձեռում ուսուցչին դատավորի դերից անցում կատարել հասկացողի, ընկալողի, ապրումակցողի, փորձառուի, աջակցողի, բայց ոչ պարտադրողի դերին: Շատ ուսուցիչների մոտ այդ նախատիպը տրոհվում է: Նրանում առկա մանկականը ճնշվում է և նա սկսում է այն ընկալել իրենից դուրս` որպես միայն երեխաների խառնվածքին բնորոշ գիծ: Ուսուցիչը սկսում է իրեն համարել բացառիկ փորձառու մեծահասակ, իսկ երեխաներին` անփորձ, անգետ, իր ասած միակ ճշմարտությունները սերտող անձ: Նման ուսուցիչները դիմակայում են երեխաներին և բողոքում են, որ նրանք չեն ուզում սովորել և ազդում են իրենց նյարդերի վրա: Այդ ուսուցիչները հաճախ իրենց դիրքերը հաստատում են բացառապես իրենց սահմանած կարգ ու կանոնին պատժամիջոցների օգնությամբ ենթարկեցնելու միջոցով:

Ուսուցչի մասնագիտական մտածելակերպում և վարքագծում բարդ համակարգով միմյանց հետ փոխկապված են ինչպես դրական, այնպես էլ բացասական դրսևորումներ: Դրական դրսևորումներից են ապրումակցումը և հանդուրժողականությունը, կողմնորոշումը համամարդկային արժեքներին, մասնագիտական վերլուծությունը, կանխատեսումը, երեխաների խնդիրների և իրավիճակների ընդգրկուն տեսլականը: Բացասական դրսևորումներից են` խրատական կեցվածքը, չափից ավելի բարձր ինքնագնահատականը, ինքնավստահությունը, քննադատական մտածողության նվազումը,  հայացքների դոգմատիզմը, հաղորդակցական ճկունության բացակայությունը, մանկավարժական համառությունը, կողմնորոշումը հասարակական հավանությանը, ցածր մոտիվացիան:

Ուսուցչի գերակայության ուղղակի դրսևորումներից են հրամանները, սպառնալիքները, դիտողություններն ու աշակերտի անձին ուղղված բացասական գնահատականները, կտրուկ քննադատությունը, մեղադրանքները, ծաղրը, սարկազմը: Իսկ անուղղակի դրսևորումներից են` ներում շնորհողի կեցվածքը աշակերտի հանդեպ, առարկություն չհանդուրժելը, իր խորհուրդները երեխայի վզին փաթաթելը, ձայնը բարձրացնելը, աննրբանկատ դիտարկումները և այլն: Ըստ որում, ոմանք համոզված են, որ իրենց աշխարհընկալումն ու կարծիքը, եթե միակ հնարավորը չէ, ապա միակ ճիշտն է: Այս մոլորությունները կարող են հանգեցնել ագրեսիայի:

Ագրեսիայի ցանկացած դրսևորում խաթարում է արդյունավետ շփումը, դժվարացնում է տեղեկատվության լիարժեք փոխանակումը, արգելակում է զրուցակիցների՝ միմյանց ընկալելն ու հասկանալը, անհնար է դարձնում փոխազդեցության ընդհանուր գործելակերպի մշակումը: Ուսւցիչը միայն գիտելիք փոխանցող չէ, նա է երեխայի կյանքի զգալի մասի կազմակերպման պատասխանատուն և հաճախ ուսուցչի վրիպումները, անգամ ոչ այնքան տեսանելի, կարող են խոր հետք թողնել, նույնիսկ ճակատագիր որոշել:

Ահա թե ինչպես է բնութագրել ուսուցչի ներգործությունը երեխայի վրա հայտնի ուսուցիչ, հոգեբան Հայմ Գինոն`  «Ես մի տագնապալի եզրակացության եմ հանգել՝ ես եմ դասարանում որոշիչ տարրը: Իմ անձնական վերաբերմունքն է եղանակ ստեղծում: Իմ տրամադրությունն է տրամադրություն ստեղծում: Որպես ուսուցիչ, ես կարող եմ երեխայի կյանքը թշվառ կամ երջանիկ դարձնել: Ես կարող եմ խոշտանգման գործիք կամ ոգեշնչման աղբյուր լինել: Կարող եմ նվաստացնել, ցավ պատճառել, կամ՝ բուժել: Ցանկացած պարագայում ինձանից է կախված՝ ճգնաժամը կխորանա՞, թե՞ կվերանա, երեխան լա՞վը, թե՞ վատը կդառնա»:

Այսինքն ուսուցչի դիրքորոշումները, աշխարհայացքը, արժեհամակարգը, ճաշակը, վարքագիծը դառնում են աշակերտի անձի ձևավորման որոշիչ գործոն:

Այս ամենից կարելի է հետևություն անել, որ աշակերտի և ուսուցչի միջև ստեղծված հակադրությունը կարող է երբեմն հանգեցնել սոցիալական անդառնալի հետևանքների. ձևավորել սոցիալական խնդիրների հանդեպ անտարբեր մարդ, որն ընդունակ չէ ինքնակազմակերպման, ինքնուրույնության, քննադատական մտածողության, ապրումակցման, հանդուրժողականության, ուրիշներին աջակցելու, գնահատելու և այլն:

**Արժեքային կողմնորոշումը առարկայական դասաժամերին**

Արժեհամակարգը մարդու բարոյական, գեղագիտական, հոգևոր, իմացական,

մշակութային և էթնիկական արժեքների համախումբն է, որն անհրաժեշտ է անձի

ներդաշնակ, բազմակողմանի ձևավորման և զարգացման համար:

 Արժեհամակարգի ձևավորման և նրա հարաբերական կայունության ապահովման համար հանրակրթության բնագավառում կարևոր և անփոխարինելի նշանակություն ունեն բոլոր ուսումնական առարկաները։ Արժեքների ձևավորման առումով չափազանց մեծ է հումանիտար ոլորտի ուսումնական առարկաների դերը:

Արժեհամակարգի մեջ կուտակված է անցյալի փորձը, որի յուրացումը աշակերտների մեջ ձևավորում է հայրենասիրության, սեփական ժողովրդի պատմության, նրա ստեղծած մշակութային արժեքների, գիտական նվաճումների համար հպարտության զգացում: Իսկ ակտիվ ճանաչողական գործունեության պայմաններում ձևավորված գիտելիքները աշակերտների մոտ վերածվում են համոզմունքների և կարողությունների:

Այսօր աճող սերնդի դաստիարակության գործն ընթանում է ժողովրդագրական, ազգային, մշակութային, ընտանեկան, կրթական, հասարակական, սոցիալական և այլ հանգամանքների ազդեցության ներքո: Հաշվի առնելով բազմաթիվ այս և այլ հանգամանքների ժամանակակից մանկավարժության համար խնդիր է դառնում սովորողների ազգային գիտակցության ձևավորումը սեփական ժողովրդի պատմության ու մշակույթի հենքի վրա՝ չանտեսելով համամարդկային արժեքները: ց

 Կրելով վերոնշյալ և այլ հանգամանքների ներգործությունը, ընտրությամբ յուրացնելով դրանց ազդեցությունը՝ աշակերտը հաղորդակցվում է հասարակական մշակույթին և ձևավորվում իբրև ստեղծագործական անհատականություն: Ընդ որում՝ կրթական տարբեր աստիճաններում աշակերտն ունենում է աշխարհի նկատմամբ վերաբերմունքի տարբեր դրսևորումներ և հարաբերություններ:

 Վերաբերմունքն աշխարհի նկատմամբ և հարաբերությունը աշխարհի հետ, վերաբերմունք սեփական անձի նկատմամբ և հարաբերությունն ինքն իր հետ իրականացվում են հասարակական դաստիարակության համակարգի (ուսումնական հաստատություններ, հասարակական, պետական, խորհրդակցական մարմիններ, մանկապատանեկան կառույցներ, այլ) և տեղեկատվական տեխնոլոգիաների (հեռուստատեսություն, համացանցային լրատվական միջոցներ, մամուլ) միջոցով:

 Կինոն, թատրոնը, հեռուստատեսությունը, համացանցը ներգործում են աշակերտի անձի վրա ոչ միայն ինքնին՝ որպես տեղեկատվության աղբյուրներ, այլ նաև որոշակի տիպարների միջոցով, որոնք

դրսևորվում են այդ «տեղեկատվական աղբյուրներից հոսող» հերոսների վարքագծում:

 Աշակերտները, իրենց տարիքային, սեռական և անհատական առանձնահատկություններին համապատասխան, հակված են նույնացնել իրենց այս կամ այն հերոսի հետ՝ յուրացնելով նրանց վարքի ձևերը, ապրելակերպը, հագուստը, կենցաղը, կյանքի ոճը և այլն:

 Աշակերտի արժեքների ձևավորման վրա ազդող գործոններից են ավանդական միջոցները, այսինքն՝ աշակերտի մեջ աշխարհի նկատմամբ վերաբերմունքի և հասարակության հետ հարաբերության, սեփական անձի նկատմամբ վերաբերմունքի ձևավորումը ընտանիքի և սոցիալական միջավայրի միջոցով: Սակայն սովորողների կողմից այդ միջավայրին բնորոշ արժեքների, կանոնների, չափանիշների, հայացքների յուրացումը միշտ չէ, որ համապատասխանում է հասարակության կողմից ընդունված արժեքներին և խրախուսելի չափանիշներին: Ավանդական միջոցների յուրացումը լինում է չգիտակցված՝ վարքի ընդունված կաղապարներն ընդօրինակելու միջոցով: Այս առումով իրավացի է Մ. Մոնտենը. «…Մենք որքան ասես կարող ենք պնդել մերը, սակայն սովորույթն ու համընդհանուր կանոնները մեզ քարշ են տալիս իրենց ետևից» :

 Աշակերտի արժեքների ձևավորման վրա ազդող մյուս գործոնը տարիքայինն է, երբ սովորողի արժեքային կողմոնորոշումները, արժեքային նախապատվությունները, վարքն ու բարոյահոգեբանական գծերը դրսևորվում են՝ ըստ տարիքային և կազմաբնախոսական առանձնահատկությունների: Արտաքուստ արժեհամակարգային դաստիարակության առանցքը դրսևորվում է աշակերտի վարքի ու շփման հարաբերությունների որոշակի մակարդակում՝ խոսքում, արտաքին

տեսքում, ազատ ժամանակն անցկացնելու ձևում, ապրելակերպում և այլն: Տարիքային դաստիարակությանը բնորոշ են հակումը դեպի մշակույթի որոշակի շերտերը, կենցաղին բնորոշ արժեքների որոշակի աստիճանակարգությունը: Սակայն այստեղ ամենակարևորը մանկավարժների կողմից «աշակերտների մեջ

կյանքի նկատմամբ դրական վերաբերմունքի, ապրած յուրաքանչյուր օրվա համար ուրախության զգացում ապրելու ունակության ձևավորումն է»:

Սովորողի անձի արժեքների ձևավորման վրա ազդող մյուս գործոնը միջանձնային հարաբերություններն են կամ իրենց համար հեղինակավոր, երևելի արդկանց հետ շփումները (ծնողներ, ուսուցիչներ, մեծահասակներ, ընկերներ և այլն): Բնական է, որ այդ հեղինակավոր անձինք կարող են լինել նաև աշակերտի վրա ներգործող հասարակական այս կամ այն կազմակերպությունների անդամները, դպրոցի տնօրենը, դասղեկը, ուսուցիչը և այլն: Աշակերտը նրանցից կարող է ստանալ արժեքների վերաբերյալ ինչպես դրական մոդելներ, այդպես նաև բացասական: Ընդսմին՝ բացասական մոդելները հակում ունեն ձևավորվելու ավելի արագ և անդառնալի բացասական ազդեցություն կարող են ունենալ սովորողի անձի արժեքային ճիշտ դաստիարակության վրա: Հետևաբար արժեքների դաստիարակության այս բնագավառը պահանջում է մանկավարժական խստագույն վերահսկողություն և ըստ հարկի՝ նաև միջամտություն: Աշակերտի արժեքների ձևավորման խնդիրները բնականաբար լուծվում են ոչ միայն ընտանիքում, այլ նաև ուսումնական հաստատություններում՝ ուսումնադաստիարակչական գործընթացի միջոցով: Ուսուցման դաստիարակչական ներգործությունը օբյեկտիվ օրինաչափություն է, որովհետև աշակերտների համար ուսուցումը գործունեության հիմնական տեսակն է, դրա համար էլ այն կարևոր դեր է կատարում նրանց անձի ձևավորման գործում:

 Ուսուցման գործընթացի դաստիարակչական ներգործության հարուստ աղբյուր է բուն գործընթացի բովանդակությունը, որովհետև ընտրելով դաստիարակչական առումով հիմնական գաղափարները, օրենքները և հասկացությունները՝ ուսուցիչը հնարավորություն է ստանում առարկայական ծրագրերի բովանդակության յուրացման միջոցով աշակերտների մեջ սերմանել քաղաքական, իրավական, բարոյական, գեղագիտական, բնապահպանական և այլ գիտելիքներ ու վերաբերմունք: Կրթության բովանդակության հետ միասին ուսուցման մեթոդները ներգործում են աշակերտների ճանաչողական ունակությունների վրա՝ նրանց հնարավորություն տալով ստացած գիտելիքները կյանքում օգտագործելու ըստ նպատակի:

 Յուրաքանչյուր ուսուցիչ ունի որոշակի գաղափար, հերոս, հեղինակ կամ ստեղծագործություն, որը նրան ամենադյուրին կերպով է օգնում իր մանկավարժական խնդիրները լուծելու, ազգային ու համամարդկային բարձրագույն արժեքները սաների հոգիներում սերմանելու համար: Ընդ որում՝ դաստիարակչական խնդիրների լուծումը պայմանավորված է նաև նրանով, որ ուսուցիչը համագործակցային փոխհարաբերությունների միջոցով նախատեսում է աշակերտների ոչ միայն մտավոր, այլև բարոյական, գեղագիտական ու ֆիզիկական դաստիարակության խնդիրների նկատմամբ համակողմանի մոտեցում:

 Ուսուցման գործընթացում լուծվում են սովորողների կրթական, դաստիարակչական կամ արժեքային և ընդհանուր զարգացման խնդիրները: Դրա համար յուրաքանչյուր դասի դաստիարակչական խնդիրների լուծումը նախատեսում է ոչ թե մեկուսացված կամ առանձին մոտեցում, այլ գիտելիքների ու կարողությունների, արժեքային որակների, կամքի, բնավորության, զգացմունքների, հոգեբանական տարբեր դրսևորումների միաժամանակյա և փոխկապակցված մոտեցում:

«Եթե դուք ունակ եք որոշելու երեխայի ունակությունն ու նրա ուժը, դուք պետք է

գիտենաք, որ ամենամեծ ուրախությունը՝ դժվարությունների հաղթահարման,

նպատակին հասնելու, գաղտնիքի բացահայտման ուրախությունը հաղթանակի

բերկրանքն է ու ինքնուրույն դառնալու, տիրելու ու տիրապետելու երջանկությունը»

 Յուրաքանչյուր դասի ժամանակ ուսուցիչը որոշակի դաստիարակչական

խնդիրներ է լուծում՝ հաշվի առնելով տվյալ առարկայի և թեմայի ուսումնասիրման հիմնական խնդիրները, որոնք ներկայացված են առարկայական ծրագրերում: Նա առանձնացնում է ընդհանուր դաստիարակչական խնդիրները, որոնք

առանձին աշակերտների մոտ հաճախակի են դրսևորվում: Ուսուցիչը ուսուցման

կազմակերպման տարբեր ձևերի ընտրության միջոցով (անհատական, խմբային,

էքսկուրսիա, դասղեկական ժամ, արտադասարանական միջոցառումներ և այլն)

առավել արդյունավետ է դարձնում աշակերտների արժեհամակարգային դաստիարակչական խնդիրների լուծումը: Օրինակ՝ խմբային աշխատանքի ժամանակ աշակերտները սովորում են ուշադրությամբ վերաբերվել միմյանց, միասին հաղթահարել դժվարությունները, միասին ձեռք բերել հաջողություներ, լսել հակադիր

կարծիքներ, ընդօրինակել միմյանց և այլն: Հասակակիցների խմբում աշակերտն

ավելի ազատ է արտահայտում իր մտքերն ու դատողությունները, գործում է

անկաշկանդ, ինչն էլ նպաստում է ուսուցման արդյունավետ կազմակերպմանը:

Անհատական աշխատանքում դաստիարակվում է աշակերտների ինտելեկտուալ

պատրաստականությունը դժվարությունները հաղթահարելու գործում, ձևավորվում են համառության, ինքնակազմակերպման և ինքնավերահսկման ընդունակություններ: Հատկապես դեռահասների առանձնահատուկ զգացմունքայնությունը, ինքնասիրությունը, որ հաճախ արտահայտում է նրանց ինքնահաստատման և հասուն երևալու ձգտումը, մանկավարժից պահանջում է անհրաժեշտ նրբանկատություն, հարգանք դեռահասի անձի նկատմամբ:

Ելնելով վերոգրյալից՝ կարող ենք եզրահանգել, որ արժեքային համակարգի

ձևավորումը ժամանակակից դպրոցի գերխնդիրն է և մշտապես պետք է լինի

մանկավարժների ուշադրության կենտրոնում:

**Նախադպրոցական տարիքի երեխաների արժեքային կողմնորոշումների բնութագրերը**

Թե որքան խորն են անցանկալի փոփոխությունները ազդում ժամանակակից հասարակության վրա, կարող են դատել երեխաները:

Վերջին տարիների ընթացքում մենք բախվել ենք մի շարք մարտահրավերների՝ կապված երեխաների և երիտասարդների զարգացման հետ։

Հատկապես աչքի է ընկնում «վատ արարքների» թվի կտրուկ աճը, որում նկատի ունենք ոչ միայն կատակություններն ու անհնազանդությունը, այլև դպրոցական բռնությունը, հանցագործությունը, թմրամոլությունն ու ալկոհոլիզմը։ Շեղված վարքագծի դրսևորումը խնդիր է ոչ միայն սոցիոլոգների, այլ նաև հոգեբանների, ուսուցիչների, բժիշկների, քաղաքական գործիչների և տնտեսագետների համար։ Սա ամբողջ հասարակության խնդիրն է։

Պետք է խոստովանենք, որ մեր ժամանակներում ագրեսիվությունը, որը ձևավորվում է երեխաների մոտ, դրսևորվում է ուղղակի բռնության տեսքով։ Միջնակարգ դպրոցի որոշ ուսուցիչների կարծիքով՝ երեխաների և դեռահասների խնդրահարույց վարքագիծը սկսել է ի հայտ գալ նաև դպրոցից դուրս, և դա գալիս է այն դպրոցականներից, որոնցից ամենադժվարն էր սպասել։ Միևնույն ժամանակ նկատվում է երեխաների չափազանց արագ հասունացում։ Հնարավոր չէ նաև հաշվի չառնել երեխաներին և դեռահասներին ներկայացվող պահանջների փոփոխությունները։

Վերջին տասնամյակում մեծահասակները սկսել են շատ մեծ պահանջներ ներկայացնել երեխաներին՝ սա կրթական ծրագրերի բարդացումն է (նոր առարկաների ներմուծում տարրական դպրոցում), քննությունների ներմուծում, կրճատումներ և այլն։ Բայց մեծահասակներն իրենք պատրա՞ստ են նման դժվարությունների: Ի՞նչ են տվել ծնողներն ու ուսուցիչները դրա դիմաց։

Կրտսեր աշակերտների մոտ արժեքային կողմնորոշումների ձևավորումն անհրաժեշտ է, քանի որ մանկուց ներարկված արժեքները ծրագրում են մեր վարքագիծը ապագայում, դրանք այն պարամետրերն են, որոնցով մարդն ընտրում է իր ուղին։

Անհատականության մշակույթ դառնալու գործընթացին բնորոշ է վերաբերմունքն այս երեւույթի նկատմամբ, հետեւաբար անհատականության մշակույթի ձեւավորումն առաջին հերթին դրա նկատմամբ վերաբերմունքի դաստիարակումն է։ Ուսումնական գործընթացում հաջողության հասնելու համար կարևոր է վերաբերմունքը, որը հիմնված է ներքին կարիքների՝ դրդապատճառների և գիտելիքների, հմտությունների և կարողությունների զարգացման վրա, արժեքների վրա:

Խաղային գործունեության գերակայության անցումը կրթական-խաղային, այսինքն, ավելի գիտակցված, անձի նորագոյացությունների ձևավորումը, գործունեության իրազեկվածության բարձրացման պատճառով, առավել բնորոշ է տարրական դպրոցական տարիքին:

Նախակրթական տարիքը ինտենսիվ ինտելեկտուալ զարգացման տարիք է: Ինտելեկտը միջնորդում է բոլոր մյուս գործառույթների զարգացմանը, տեղի է ունենում բոլոր մտավոր գործընթացների ինտելեկտուալացում, դրանց գիտակցում և կամայականություն: Կրթական գործունեությունը շատ մեծ պահանջներ է դնում հոգեկանի բոլոր ասպեկտների վրա:

 Յուրաքանչյուր երեխա դաստիարակվում է տարբեր կառուցվածք ունեցող ընտանիքում։ Նա կարող է լինել միակը, կամ կարող է ունենալ եղբայր կամ քույր, որոնց հետ շփումը նոր գծեր է հաղորդում նրա անձին։ Բացի այդ, երեխաները շփվում են տարբեր խմբերի հետ, ընկալում տարբեր մարդկանց դերերը։ Նույնիսկ նույն ժառանգականությամբ երկվորյակները միշտ տարբեր կերպ են դաստիարակվելու, քանի որ նրանք չեն կարող անընդհատ հանդիպել նույն մարդկանց, լսել նույն խոսքերը ծնողներից, ապրել նույն ուրախություններն ու տխրությունները: Այս առումով, կարելի է ասել, որ յուրաքանչյուր անձնական փորձ եզակի է, քանի որ ոչ ոք չի կարող ճշգրիտ կրկնել այն: Կարելի է նաև նշել, որ անհատական ​​փորձի պատկերը բարդանում է նրանով, որ մարդը ոչ թե պարզապես ամփոփում է այդ փորձը, այլ ինտեգրում է այն։ Յուրաքանչյուր մարդ ոչ միայն գումարում է իր հետ պատահած դեպքերն ու իրադարձությունները, ինչպես աղյուսները պատի մեջ, այլ նա բեկում է դրանց իմաստը իր անցյալի, ինչպես նաև իր ծնողների, հարազատների և ծանոթների փորձի միջոցով:

Երբ երեխան մտնում է դպրոց, փոփոխություններ են տեղի ունենում շրջապատի մարդկանց հետ նրա հարաբերություններում: Դպրոցի առաջին դասարաններում երեխաներն ավելի շատ են շփվում ուսուցչի հետ՝ ավելի մեծ հետաքրքրություն ցուցաբերելով նրա նկատմամբ, քան իրենց հասակակիցների, քանի որ ուսուցչի հեղինակությունը նրանց համար շատ բարձր է։ Բայց արդեն 3-4 դասարանով իրավիճակը փոխվում է։ Ուսուցիչը որպես մարդ դառնում է երեխաների համար ոչ այնքան հետաքրքիր, պակաս նշանակալից և հեղինակավոր կերպար, և մեծանում է նրանց հետաքրքրությունը հասակակիցների հետ շփվելու նկատմամբ, որն այնուհետև աստիճանաբար աճում է դեպի միջին և ավագ դպրոցական տարիք: Փոխվում են շփման թեմաներն ու շարժառիթները։ Երեխաների ինքնագիտակցության նոր մակարդակ է առաջանում, որն առավել ճշգրիտ արտահայտվում է «ներքին դիրք» արտահայտությամբ։ Այս դիրքը երեխայի գիտակցված վերաբերմունքն է իրեն, շրջապատող մարդկանց, իրադարձություններին և արարքներին: Նման դիրքորոշման ձևավորման փաստը ներքուստ դրսևորվում է նրանով, որ երեխայի գիտակցության մեջ առանձնանում է բարոյական նորմերի մի համակարգ, որին նա հետևում է կամ փորձում է հետևել միշտ և ամենուր՝ անկախ հանգամանքներից։

J. Piaget-ի կատարած հետազոտության շնորհիվ մենք պատկերացում ունենք, թե ինչպես են տարբեր տարիքի երեխաները դատում բարոյականության նորմերը, ինչ բարոյական և արժեքային դատողություններ են նրանք հավատարիմ մնալ: Հաստատվել է, օրինակ, որ 5-ից 12 տարեկան կյանքի ընթացքում երեխայի պատկերացումները բարոյականության մասին բարոյական ռեալիզմից փոխվում են բարոյական հարաբերականության։

Բարոյական ռեալիզմի շրջանում երեխաները մարդկանց գործողությունները դատում են ըստ դրանց հետևանքների, այլ ոչ թե մտադրությունների։ Նրանց համար վատ է ցանկացած արարք, որը հանգեցրել է բացասական արդյունքի, անկախ նրանից՝ դա պատահաբար է արվել, թե դիտավորյալ՝ վատ, թե լավ մղումներից։ Հարաբերական մտածող երեխաները մեծ նշանակություն են տալիս մտադրություններին և դատում են գործողությունների բնույթը մտադրություններով: Այնուամենայնիվ, կատարված արարքների ակնհայտ բացասական հետևանքներով կրտսեր երեխաները որոշ չափով կարողանում են հաշվի առնել անձի մտադրությունները՝ բարոյական գնահատական ​​տալով նրա արարքներին։

 «Ի՞նչն է լավը, ինչը՝ վատը» հարցերին խելացիորեն պատասխանելիս, միևնույն ժամանակ նա կարող է կատարել գործողություններ, որոնք չեն համապատասխանում այդ գնահատականներին։

 Բարոյական դատողությունների վրա էականորեն ազդում է նաև անմիջական սոցիալական միջավայրը, առաջին հերթին ընտանիքը: Ավելի ջանասեր, բարեխիղճ են այն ընտանիքների երեխաները, որտեղ մեծերը բարեխղճորեն են վերաբերվում իրենց աշխատանքին և փորձում են մատչելի ձևով բացատրել իրենց վարքի իմաստը:

**Արժեքային կողմնորոշումների ձևավորում կրտսեր դպրոցական տարիքում**

 Վերջին տարիների ընթացքում մենք բախվել ենք մի շարք մարտահրավերների՝ կապված երեխաների և երիտասարդների զարգացման հետ։Հատկապես ուշագրավ է կտրուկ աճը «վատ արարքներ», ինչով նկատի ունենք ոչ միայն կամակորություններն ու անհնազանդությունը, այլև դպրոցական բռնությունը, հանցագործությունը, թմրամոլությունը և ալկոհոլիզմը։ Շեղված վարքագծի դրսևորումը խնդիր է ոչ միայն սոցիոլոգների, այլ նաև հոգեբանների, ուսուցիչների, բժիշկների, քաղաքական գործիչների և տնտեսագետների համար։ Սա ամբողջ հասարակության խնդիրն է։

Պետք է խոստովանենք, որ մեր ժամանակներում ագրեսիվությունը, որը ձևավորվում է երեխաների մոտ, դրսևորվում է ուղղակի բռնության տեսքով։ Միջնակարգ դպրոցի որոշ ուսուցիչների կարծիքով՝ երեխաների և դեռահասների խնդրահարույց վարքագիծը սկսել է ի հայտ գալ նաև դպրոցից դուրս, և դա գալիս է այն դպրոցականներից, որոնցից ամենադժվարն էր սպասել։ Միևնույն ժամանակ նկատվում է երեխաների չափազանց արագ հասունացում։ Հնարավոր չէ նաև հաշվի չառնել երեխաներին և դեռահասներին ներկայացվող պահանջների փոփոխությունները։ Վերջին տասնամյակում մեծահասակները սկսել են շատ մեծ պահանջներ ներկայացնել երեխաներին՝ սա կրթական ծրագրերի բարդացումն է (նոր առարկաների ներմուծում տարրական դպրոցում), քննությունների ներմուծում, կրճատումներ և այլն։ Բայց մեծահասակներն իրենք պատրա՞ստ են նման դժվարությունների: Ի՞նչ են տվել ծնողներն ու ուսուցիչները դրա դիմաց։

Գործողությունների մասին մտածելու, դրանք գնահատելու կարողությունը կարող է չհամընկնել աշակերտի բարոյական (կամ անբարոյական) վարքագծի հետ:

**Արժեքային կողմնորոշումների ձևավորումը ավագ դպրոցական տարիքում**

Հարաբերականորեն հանգիստ կրտսեր դպրոցական տարիքից հետո դեռահասության տարիքը չափազանց բարդ է և բուռն։ Այս տարիքում զարգացումն իսկապես ընթանում է չափազանց արագ տեմպերով, հատկապես շատ փոփոխություններ դիտվում են անձի ձևավորման առումով։ Դեռահասի գլխավոր առանձնահատկությունը անձնական անկայունությունն է։ Հակադիր գծերը, ձգտումները, միտումները գոյակցում են միմյանց հետ՝ պայմանավորելով դեռահասի բնավորության և վարքի հակասականությունը։

 Դեռահասին հատուկ անձնային առանձնահատկությունների շարքում հատկապես առանձնացվում են «չափահասության» զգացումը և «Ես կոնցեպցիան»։

Երբ ասում են, որ երեխան մեծանում է, ի նկատի ունեն, նրա պատրաստվածության կայացումը կյանքին մեծահասակների հասարակությունում, ընդ որում, որպես նրա լիիրավ անդամ։ Իհարկե, դեռահասը հեռու է մեծ լինելուց, թե ֆիզիկապես, թե հոգեբանորեն, թե սոցիլապաես։ Նա օբյեկտիվորեն չի կարող ներառվել մեծահասակի կյանք, բայց ձգտում է և հավակնում մեծահասակի հետ հավասար իրավունքների։ Նոր դիրքը դրսևորվում է տարբեր ոլորտներում, հաճախ արտաքին տեսքի, շարժուձևի մեջ։

 Դեռահասի արտաքին տեսքը հաճախ դառնում է անընդհատ թյուրիմացությունների և կոնֆլիկտների աղբյուր ընտանիքում։ Ծնողների դուր չի գալիս ոչ երիտասարդական նորաձևությունը, ոչ իրերի գները։ Իսկ իրեն եզակի համարող դեռահասը միևնույն ժամանակ ձգտում է ոչնչով չտարբերվել հասակակիցներից։ Խմբի հետ ձուլվելու, ոչնչով չառանձնանալու ցանկությունը, որը պատասխանում է անվտանգության պահանջմունքին, հոգեբանները դիտարկում են որպես հոգեբանական պաշտպանության մեխանիզմ՝ անվանելով սոցիալակամ միմիկրիա։

 Չափահասության զարգացումը իր ամենատարբեր դրսևորումներով կախված է նրանից, թե որ ոլորտում է դեռահասը փորձում հաստատվել, ինչ բնույթ է ձեռք բերում նրա ինքնուրույնությունը հասակակաիցների հետ հարաբերություններում, ազատ ժամանակի օգտագործման, տարբեր զբաղմունքների, տնային գործերի կատարման մեջ։ Կարևոր է և այն հանգամանքը՝ նրան բավարարում է իր ձևական ինքնուրույնությունը, չափահասության արտաքին թվացող կողմը, թե անհրաժեշտ է իրական, խորքային ինքնուրույնություն։ Այս գործընթացի վրա էականորեն ազդում է երեխայի հարաբերությունների համակարգը. ծնողների, ուսուցիչների, հասակակիցների կողմից նրա չափահասության ընդունումը։

 Չափահասության զգացումը դառնում է կրտսեր դեռահասության տարիքի կենտրոնական նորագոյացությունը, իսկ տարիքի ավարտին՝ մոտավորապես 15 տարեկանում, երեխան ևս մեկ քայլ է կատարում իր անձնային զարգացման մեջ։ Ինքն իրեն որոնումներից, անձնային անկայունությունից հետո նրա մոտ ձևավորվում է «Ես» կոնցեպցիան՝ ինքն իր մասին ներքին համաձայնեցված պատկերացումների, Ես-կերպարների համակարգը։

 Մոտավորապես 11-12 տարեկանում հետաքրքրություն է առաջանում սեփական ներաշխարհի նկատմամբ, այնուհետև տեղի է ունենում ինքնաճանաչողության աստիճանական բարդացում և խորացում։ Դեռահասն իր համար բացահայտում է իր ներաշխարհը։ Նոր հարաբերությունների հետ կապված բարդ ապրումները, իր անձնային գծերը, արարքները վերլուծվում են դեռահասի կողմից շատ կողմանկալ։ Դեռահասը ցանկանում է հասկանալ՝ ինչպիսին է ինքն իրականում, պատկերացնում է իրեն, թե ինչպիսին է ցանկանում լինել։ Ինքն իրեն ճանաչելու գործում օգնում են ընկերները, մոտ, մոտ մեծահասակները։ Դեռահասության ռեֆլեքսիան, ինքն իրեն հասկանալու պահանջմունքը դրսևորվում են հասակակիցների հետ հարաբերություններում, օրագրերում, բանաստեղծություններում, ֆանտազիաներում։

 Դեռահասության տարիքին բնորոշ են ուժեղ, երբեմն միմյանց փոխարինող հետաքրքրություններ։ Կա կարծիք, որ դեռահասության տարիքն առանց հետաքրքրությունների նման է առանց խաղիմանկության։ Երեխան ինքն է ընտրում իրեն հաճելի զբաղմունքը՝ դրանով իսկ բավարարելով և ինքնուրույնության, և ճանաչողության պահանջմունքը և այլն։

 Հենց այս տարիքում է երեխաների մոտ առաջանում ակտիվ, ինքնուրույն, ստեղծագործական ճանաչողության պահանջմունքը։

 Դեռահասության տարիքում ոչ միայն բուռն զբաղվում են տարբեր զբաղմունքներով, այլև նույնքան հուզականորեն շփվում են հասակակիցների հետ։ Շփումը ներթափանցում է դեռահասների ամբողջ կյանք՝ հետք թողնելով նրանց ուսման, ոչ ուսումնական զբաղմունքների, ծնորղների հետ հարաբերությունների վրա։ Առավել բովանդակալից, խորը շփում հնարավոր է ընկերական հարաբերությունների դեպքում։ Այս տարիքի առաջնային գործունեությունը ինտիմ-անձնային շփումն է։

 Դեռահասների հարաբերությունների ևս մեկ նշանակալից ոլորտ է մեծահասկաների, և առաջին հերթին, ծնողների հետ, շփումը։ Ծնողների ազդեցությունն արդեն սահմանափակ է, այն չի ընդգրկում երեխայի կյանքի բոլոր ոլորտները։ Հասակակիցների կարծիքը սովորաբար ավելի կարևոր է ընկերական հարաբերություններում, ժամանակակից երաժշտության, զվարճանքների հետ կապված հարցերում։ Բայց դեռահասի արժեքային կողմնորոշումները, նրա կողմից սոցիալական խնդիրների հասկացումը, իրադարձությունների և արարքների բարոյական գնահատումը կախված են, առաջին հերթին, ծնողների և ուսուցիչների դիրքից։

**Եզրակացություն**

Արժեքային կողմնորոշումների ձևավորման խնդիրը բազմակողմանի է ու բազմաշերտ, այն կազմում է անձի ինքնության առանցքը և բնութագրում է նրա զարգացման մակարդակը որպես ամբողջություն:

Կատարելով թեմայի վերաբերյալ վերլուծություն, համադրելով տարբեր տարիքային խմբերի արժեքային կոզմնորոշման խնդիրների մեր ուսումնասիրությունները մենք բացահայտեցինք հետևյալ կարևոր, մեր կարծիքով, ասպեկտները.

· Այսօր աճող սերնդի դաստիարակության գործն ընթանում է տարբեր հանգամանքների ազդեցության ներքո՝ ժողովրդագրական, ազգային, մշակութային, ընտանեկան, կրթական, հասարակական, սոցիալական և այլն:

· Աշակերտի արժեքների ձևավորման խնդիրները լուծվում են ոչ միայն ընտանիքում, այլ նաև ուսումնական հաստատություններում՝ ուսումնադաստիարակչական գործընթացի միջոցով:

· Արժեհամակարգի մեջ կուտակված է անցյալի փորձը, որի յուրացումը աշակերտների մեջ ձևավորում է հայրենասիրության, սեփական ժողովրդի պատմության, նրա ստեղծած մշակութային արժեքների, գիտական նվաճումների համար հպարտության զգացում: Իսկ ակտիվ ճանաչողական գործունեության պայմաններում ձևավորված գիտելիքները աշակերտների մոտ վերածվում են համոզմունքների և կարողությունների:

· Ուսուցչի քաղաքացիական դիրքորոշումը, ձգտումը՝ դաստիարակել բարձր

· արժեքներ կրող քաղաքացիներ, նրա մտահորիզոնը, հասարակական լայնախոհությունը, սերը երեխաների նկատմամբ ուսումնական գործընթացի արժեքային դաստիարակչական ներգործության բարձրացման կարևոր պայմաններից են:

· Կրթության բովանդակության հետ միասին ուսուցման մեթոդները ներգործում են աշակերտների ճանաչողական ունակությունների վրա՝ նրանց հնարավորություն տալով ստացած գիտելիքները կյանքում օգտագործելու ըստ նպատակի:

·

· Սովորողի անձի արժեքների ձևավորման վրա ազդող մյուս գործոնը միջանձնային հարաբերություններն են կամ իրենց համար հեղինակավոր, երևելի մարդկանց հետ շփումները (ծնողներ, ուսուցիչներ, մեծահասակներ, ընկերներ և այլն):

· Արտաքուստ արժեհամակարգային դաստիարակության առանցքը դրսևորվում է աշակերտի վարքի ու շփման հարաբերությունների որոշակի մակարդակում՝ խոսքում, արտաքին տեսքում, ազատ ժամանակն անցկացնելու ձևում, ապրելակերպում և այլն:

· Աշակերտի արժեքների ձևավորման վրա ազդող մյուս գործոնը տարիքայինն է, երբ սովորողի արժեքային կողմոնորոշումները, արժեքային նախապատվությունները, վարքն ու բարոյահոգեբանական գծերը դրսևորվում են՝ ըստ տարիքային և կազմաբնախոսական առանձնահատկությունների:

· Սակայն այստեղ ամենակարևորը մանկավարժների կողմից աշակերտների մեջ կյանքի նկատմամբ դրական վերաբերմունքի, ապրած յուրաքանչյուր օրվա համար ուրախության զգացում ապրելու ունակության ձևավորումն է :

· Տարիքային տարբեր խմբերում՝ կրթական տարբեր աստիճաններում աշակերտն ունենում է աշխարհի նկատմամբ վերաբերմունքի տարբեր դրսևորումներ և հարաբերություններ:

· Բացասական մոդելները հակում ունեն ձևավորվելու ավելի արագ և անդառնալի բացասական ազդեցություն կարող են ունենալ սովորողի անձի արժեքային ճիշտ դաստիարակության վրա: Հետևաբար արժեքների դաստիարակության այս բնագավառը պահանջում է մանկավարժական խստագույն վերահսկողություն և ըստ հարկի՝ նաև միջամտություն:

· Ուսուցման գործընթացում լուծվում են սովորողների կրթական, դաստիարակչական կամ արժեքային և ընդհանուր զարգացման խնդիրները: Դրա համար յուրաքանչյուր դասի դաստիարակչական խնդիրների լուծումը նախատեսում է ոչ թե մեկուսացված կամ առանձին մոտեցում, այլ գիտելիքների ու կարողությունների, արժեքային որակների, կամքի, բնավորության, զգացմունքների, հոգեբանական տարբեր դրսևորումների միաժամանակյա և փոխկապակցված մոտեցում:

· Արժեքային համակարգի ձևավորումը ժամանակակից դպրոցի գերխնդիրն է և մշտապես պետք է լինի մանկավարժների ուշադրության կենտրոնում:

**Օգտագործված գրականության ցանկ**

* **Բաբանսկի Յու. Կ., Պոբեդանոսցև Գ. Ա., Աշակերտների դաստիարակությանը կոմպլեքսային մոտեցում, Երևան, 1987թ., 112 էջ:**
* **Մուդրիկ Ա. Վ., Դպրոցականի անձը և նրա դաստիարակությունը կոլեկտիվում, Երևան, 1986թ., 86 էջ:**
* **Սուխոմլինսկի Վ. Ա., Սիրտս նվիրում եմ երեխաներին, Երևան, 1977թ.,**

**317 էջ:**

* **Ա. Ե. Օլշաննիկովա, Հույզեր և դաստիարակություն, Երևան, 1985թ., 84 էջ:**
* **Զեյնալյան Ն․ Ա., Անձնային արժեք հասկացությունն անձի տեսություններում, Հանրային կառավարում, «Պետական ծառայություն», Երևան, 2/2017, 191 էջ։**
* **Ա. Գևորգյան, Ազգային կրթության դերն ու նշանակությունը սովորողների հայեցի դաստիարակության գործընթացում, Եր., 2002,:**